laion/Wikipedia-Exotic huggingface dataset:
פקארי

פקארי (שם מדעי: Pecari) הוא סוג של יונקים דמויי חזיר אך שייכים למשפחת הפקאריים. בסוג ישנם 2 מינים: פקארי מגוון (Pecari tajacu) - המין המוכר המצוי ברחבי אמריקה מדרום ארצות הברית עד צפון ארגנטינה. פקארי ענק (Pecari maximus) - מין שהתגלה בברזיל ותואר באופן מפורט ב-2007. מינים אלה חיים באמריקה הדרומית ואמריקה המרכזית ובדרום אמריקה הצפונית והם הנפוצים שבמיני משפחת הפקאריים. הם חיים בחבורות קטנות במגוון אזורים חמימים סביב יערות, ערבות ואף מדבריות. Roosmalen, M.G.M.; Frenz, L.; Hooft, W.F. van; Iongh, H.H. de; Leirs, H. 2007. A New Species of Living Peccary (Mammalia: Tayassuidae) from the Brazilian Amazon. Bonner zoologische Beitrage 55(2): 105-112. מדיה וקבצים בנושא פקארי בוויקישיתוף פקארי, באתר ITIS (באנגלית) פקארי, באתר NCBI (באנגלית) פקארי, באתר האנציקלופדיה של החיים (באנגלית) פקארי, באתר GBIF (באנגלית) ערך זה הוא קצרמר בנושא יונקים. אתם מוזמנים לתרום לוויקיפדיה ולהרחיב אותו.
חימיד מאו

חימיד מאו מקאמי (באנגלית: Himid Mao Mkami; נולד ב-5 בנובמבר 1992) הוא כדורגלן טנזני המשחק בעמדת הקשר בטליע אל-גיש. מאו התחיל את הקריירה שלו באקדמיה לכדורגל אליט ובגיל 15 הצטרף לאזאם. ביוני 2018 חתם בפטרוגט מליגת העל המצרית, כעבור שנה חתם ב-ENPPI ושנה לאחר מכן חתם באל-אנחתאג חרבי. בקיץ 2022 ניהל משא ומתן עם עירוני קריית שמונה מליגת העל. ב-19 בנובמבר 2013 מאו ערך את הופעת הבכורה שלו בנבחרת טנזניה בתיקו 0-0 שנערך במסגרת משחק ידידות נגד זימבבואה. ב-15 ביולי 2017 הבקיע את שער הבכורה שלו בנבחרת בתיקו 1-1 נגד רואנדה. נכלל בסגל נבחרת טנזניה לטורניר גביע אפריקה לאומות 2023. אזאם ליגת העל הטנזנית: 2013/2014 חימיד מאו, באתר Transfermarkt חימיד מאו, באתר Soccerway חימיד מאו, באתר National Football Teams חימיד מאו, באתר FootballDatabase.eu שלום אלבז, ‏קריית שמונה במו”מ מתקדם עם הקשר חימיד מאו, באתר ONE‏, 9 באוגוסט 2022 CAF announces Final Squad List for TotalEnergies Africa Cup of Nations Cote d'Ivoire 2023 באתר הרשמי של קונפדרציית_הכדורגל_של_אפריקה, 6 בינואר 2024 (באנגלית)
נקודת ברון

נקודת ברון או ברון פוינט (באנגלית: Beron Point; בבולגרית: нос Берон) היא לשון יבשה בחוף הדרום-מערבי של האי רוברט, באיי שטלנד הדרומיים שבאנטארקטיקה. נקודת ברון ממוקמת 4.5 קילומטרים דרומית-מזרחית מנקודת נגרה; נקודת ברון ממוקמת 1.7 קילומטרים ממערב לנונאטאק באחו; נקודת ברון ממוקמת 1.8 קילומטרים מערבית - צפון-מערבית לנקודת זהרי; נקודת ברון ממוקמת 3.7 קילומטרים צפונית - מערבית לנקודת אדוארדס; נקודת ברון ממוקמת 5 קילומטרים צפונית - מזרחית לנקודת אש שבאי גריניץ'. לשון היבשה גדלה בשטחה בשנים האחרונות, בשל נסיגת הקרחונים שמצויים צפונית-מערבית לנקודת ברון. נקודת ברון נקראת על שם המדען והמחנך הבולגרי המשפיע דוקטור פטאר ברון. נקודת ברון תצלום לווין, תוך סימון אתרים סמוכים באתר קופרניקס
Forever My Love

"Forever My Love" (בעברית: "לנצח אהבתי") הוא סינגל שהוקלט על ידי הזמר האנגלי אד שירן בהשתתפות הזמר הקולומביאני ג'יי באלווין. הוא יצא לאור ב-25 במרץ 2022, על ידי חברת התקליטים יוניברסל מיוזיק לטין אנטרטיינמנט, כסינגל שלא מתוך אלבום. השיר הגיע למקום השביעי במצעד השירים מתחת להוט 100. השיר נכתב על ידי באלווין ושירן לצד מייקל בראן, ג'סטין קווילס, קווין מורנו. ב-21 במרץ 2022 סיפר שירן שהוא ובאלווין נפגשו בחדר כושר בניו יורק בשנת 2021. לאחר מכן הם בילו יחד את שארית היום, והחלו לשוחח על שיתוף פעולה אפשרי ביניהם. לקראת חג המולד נפגשו השניים באולפן הקלטות, שם כתבו את "Forever My Love" ואת "Sigue". שירן, ששר בספרדית בשירים, ציין כי זה היה מאתגר עבורו ללמוד שפה זרה. באלווין הצהיר כי הוא שמח ששירן נפתח לעולם הרגאטון הלטיני. כשבוע לפני יציאת השירים התראיין שירן ל-Project NZ בניו זילנד, וציין כי ההוצאה הבאה שלו תכוון בעיקר לקהל לטיני, ולא לקהל היעד ה"רגיל" שלו. בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-16.6 מיליון השמעות. הווידאו קליפ הרשמי של השיר פורסם ב-25 במרץ, לצד הווידאו קליפ של "Sigue". הוא מציג את שירן ואת באלווין מבצעים את השיר באולפן הקלטות על רקע שחור-לבן. נכון לאוגוסט 2022 עומד מונה הצפיות של הקליפ על למעלה מ-15 מיליון צפיות. Avila, Daniela (24 במרץ 2022). "Ed Sheeran and J Balvin 'Bonded' as They Created Musical Crossovers 'Sigue' and 'Forever My Love'". People. נבדק ב-25 במרץ 2022. {{cite web}}: (עזרה) Kaufman, Gil (22 במרץ 2022). "Ed Sheeran Met J Balvin at a Gym, Learned Spanish and Now They're Dropping Two New Songs". Billboard. נבדק ב-25 במרץ 2022. {{cite journal}}: (עזרה) "Top 20 Nicaragua – General – Del 28 de Marzo al 4 de Abril, 2022" (בספרדית). Monitor Latino. נבדק ב-4 באפריל 2022. {{cite web}}: (עזרה) "Top 20 Puerto Rico – General – Del 28 de Marzo al 4 de Abril, 2022" (בספרדית). Monitor Latino. נבדק ב-4 באפריל 2022. {{cite web}}: (עזרה) "Top 20 Colombia – General – Del 28 de Marzo al 4 de Abril, 2022" (בספרדית). Monitor Latino. נבדק ב-4 באפריל 2022. {{cite web}}: (עזרה) "Top 20 Ecuador – General – Del 28 de Marzo al 4 de Abril, 2022" (בספרדית). Monitor Latino. נבדק ב-4 באפריל 2022. {{cite web}}: (עזרה) "Top 20 Guatemala – General – Del 28 de Marzo al 4 de Abril, 2022" (בספרדית). Monitor Latino. נבדק ב-4 באפריל 2022. {{cite web}}: (עזרה) "J Balvin Chart History (Mexico Airplay)". Billboard. נבדק ב-26 באפריל 2022. {{cite journal}}: (עזרה)
Sigue

"Sigue" (בעברית: "לעקוב") הוא סינגל שהוקלט על ידי הזמר האנגלי אד שירן בהשתתפות הזמר הקולומביאני ג'יי באלווין. הוא יצא לאור ב-25 במרץ 2022, על ידי חברת התקליטים יוניברסל מיוזיק לטין אנטרטיינמנט, כסינגל שלא מתוך אלבום. השיר נכתב על ידי באלווין ושירן לצד מרקו מסיס, ג'סטין קווילס וקווין מורנו. ב-21 במרץ 2022 סיפר שירן שהוא ובאלווין נפגשו בחדר כושר בניו יורק בשנת 2021. לאחר מכן הם בילו יחד את שארית היום, והחלו לשוחח על שיתוף פעולה אפשרי ביניהם. לקראת חג המולד נפגשו השניים באולפן הקלטות, שם כתבו את "Sigue" ואת "Forever My Love". שירן, ששר בספרדית בשירים, ציין כי זה היה מאתגר עבורו ללמוד שפה זרה. באלווין הצהיר כי הוא שמח ששירן נפתח לעולם הרגאטון הלטיני. כשבוע לפני יציאת השירים התראיין שירן ל-Project NZ בניו זילנד, וציין כי ההוצאה הבאה שלו תכוון בעיקר לקהל לטיני, ולא לקהל היעד ה"רגיל" שלו. בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-73.6 מיליון השמעות. הווידאו קליפ הרשמי של השיר פורסם ב-25 במרץ, לצד הווידאו קליפ של "Forever My Love". הוא מציג את שירן ואת באלווין רוקדים לצלילי השיר במלון. נכון לאוגוסט 2022 עומד מונה הצפיות של הקליפ על למעלה מ-24 מיליון צפיות. Avila, Daniela (24 במרץ 2022). "Ed Sheeran and J Balvin 'Bonded' as They Created Musical Crossovers 'Sigue' and 'Forever My Love'". People. נבדק ב-25 במרץ 2022. {{cite web}}: (עזרה) Kaufman, Gil (22 במרץ 2022). "Ed Sheeran Met J Balvin at a Gym, Learned Spanish and Now They're Dropping Two New Songs". Billboard. נבדק ב-25 במרץ 2022. {{cite journal}}: (עזרה)
סיכוי לאהבה

"סיכוי לאהבה" הוא אלבום האוסף השני של הזמרת הישראלית אילנה אביטל. זהו אוסף שיצא בפורמט תקליטור כפול בישראל בלבד. נכללים בו שירים רבים מהאלבומים "לאהוב אותך", "זינוק", "רגעים" "בלי בושה", "כיוונים נעלמים", "ילד המחר", "אותך... פעם שנייה", "תוצרת צרפת" ו"נוגעת באושר". את האלבום הוציאה בשנת 2004 לאור חברת התקליטים הד ארצי. אילנה אביטל - סיכוי לאהבה, מוזיקה ישראלית
ת'וראיה אל-באקסאמי

ת'וראיה אל-באקסאמי (בערבית: ثريا الباقسامي, באנגלית: Thuraya Al-Baqsami; נולדה: 1951 בכווית) היא סופרת וציירת כוויתית. עבודותיה הוצגו בלמעלה מ־60 תערוכות יחיד ו-250 תערוכות משותפות עם אמנים נוספים. בין השאר עבודותיה מוצגות במוזיאון הבריטי, במוזיאון אונסק"ו בפריס, במוזיאון גוגנהיים בניו יורק, במוזיאון לזכויות אדם בז'נבה ובמוזיאון הלאומי של כווית. היא עוסקת בציור, יצירת הדפסים, כתיבת ספרי ילדים וספרי מבוגרים. נבחרה להיות בין האמניות שיופיעו בבינאלה של קרנגי אינטנשיונל בפיטסבורג ב־2022. אל-באקסאמי היא אחת האמניות הראשונות באזור המפרץ הפרסי. היא החלה לפרסם את סיפוריה הקצרים בתחילת שנות ה-60 עוד בגיל 13, אז החלה גם לצייר. היא למדה אמנות באוניברסיטת קהיר בשנים 1972–1974. לאחר מכן עברה ללמוד במכון סוריקוב לאמנות בברית המועצות, ובשנים 1974–1981 סיימה תואר ראשון ושני במכון. לאחר סיום לימודיה התגוררה כמה שנים במדינות שונות באפריקה, בעקבות בעלה, שהיה מדינאי כוויתי, בין היתר בדקר שבסנגל, שם נולדו בנותיה. היא חזרה להתגורר בכווית בתחילת שנות ה-80 של המאה ה-20. בשנים 1990–1991 התגוררה עם משפחתה בכווית בזמן הפלישה העיראקית למדינה, טראומה שהשפיעה רבות על אמנותה. בזמן הפלישה העיראקית לכווית היא יצרה למעלה מ-80 יצירות, שכולן עסקו בפלישה. היא תמכה רבות בתנועת ההתנגדות לעיראק ומחתה נגד הכיבוש העיראקי של ארצה. החלה לכתוב ולפרסם סיפורים קצרים כבר בגיל 13. מאז הוציאה 12 ספרים. היא זכתה בפרס מטעם המדינה על ספרה מ־1993 "Cellar Candles", המתאר את החיים בכווית בזמן הפלישה העיראקית. הספר תורגם מאז ליותר מ־10 שפות. אל-באקסאמי נחשבת אמנית מודרנית. היא עוסקת בציור ובהדפסים. עבודותיה מתמקדות בפנים, בעיקר של נשים. היא עוסקת בציוריה בפלישה של עיראק לכווית, במלחמת האזרחים בלבנון, ובמודרניצזיה שעברה כווית החל משנות ה-80. היא מושפעת בעבודתה מאמנות אפריקאית, אירופאית וערבית. כאחת מחלוצות הציור באזור המפרץ הפרסי, עבודותיה משפיעות על אמניות מודרניות הפועלות במאה ה-21 נולדה בכווית בשנת 1951. בעלה, מוחמד אל-קאדירי, היה דיפלומט כוויתי וסופר. הוא נעצר בזמן הפלישה לכווית וישב בכלא בצרה במשך חודשיים עד לשחרורו. בנותיה הן מונירה אל-קאדירי, אמנית שגרה בברלין, ופאטימה אל-קאדירי (אנ'), מוזיקאית. שתיהן נולדו בסנגל. מדיה וקבצים בנושא ת'וראיה אל-באקסאמי בוויקישיתוף אתר האינטרנט הרשמי של ת'וראיה אל-באקסאמי מבחר מיצירותיה של ת'וראיה אל-באקסאמי האינסטגרם של ת'וראיה אל-באקסאמי Alex Greenberger, Alex Greenberger, Carnegie International, the U.S.’s Oldest Biennial-Style Show, Names Artists for 2022 Edition, ARTnews.com, ‏2022-06-22 (באנגלית אמריקאית) 'In a day, a city can be destroyed': Kuwait artists remember the Iraq invasion, Middle East Eye (באנגלית) Kuwait’s Thuraya Al-Baqsami: Living through joy and pain through art, creativity, Al Arabiya English, ‏2017-10-14 (באנגלית) Marriage, materialism, and the macabre: Meet Kuwait's new generation of artists, Middle East Eye (באנגלית)
קילר (פירושונים)

האם התכוונתם ל... קילר – סינגל של נועה קירל יורגן קילר – מראשי המחתרת הדנית במלחמת העולם השנייה כריסטין קילר – דוגמנית ונערת שעשועים אנגלייה קולר קלר
נדיה - שם זמני

נדיה - שם זמני (באנגלית: A.K.A Nadia) הוא סרט קולנוע ישראלי שיצא לאקרנים בשנת 2015 בבימויה של טובה אשר, עם נטע שפיגלמן ועודד לאופולד בתפקידים הראשיים. התסריט נכתב על ידי טובה אשר ובתה ענת אשר. העלילה היא על בחורה ישראלית שנשואה לעורך דין ישראלי ולהם בת ובן. במשך שנים רבות היא מסתירה מהם את העובדה כי נולדה למשפחה מוסלמית במזרח ירושלים. בסרט מופיע בתפקיד קטן השחקן ג'ון הרט באחת מהופעותיו האחרונות בקולנוע. הסרט היה מועמד לחמישה פרסי אופיר: פרס אופיר לתסריט המקורי הטוב ביותר - טובה וענת אשר פרס אופיר לשחקנית הראשית הטובה ביותר - נטע שפיגלמן פרס אופיר למוזיקה המקורית הטובה ביותר - רן בגנו פרס אופיר לצילום הטוב ביותר - טליה "טוליק" גלאון פרס אופיר לאיפור הטוב ביותר - זיו קטנוב טובה אשר זכתה בפרס פורום המבקרים והייתה מועמדת לפרס חג'ג' לסרט העלילתי הטוב ביותר בפסטיבל הקולנוע ירושלים. הסרט צולם בירושלים ובליברפול. המלחין רן בגנו שילב בפסקול הסרט, קטעים מסטאבט מאטר של פרגולזי. נדיה אל כאביר (נטע שפיגלמן) היא בחורה ערביה ממזרח ירושלים. היא מאוהבת בנימר קאסם (עלי סלימאן). נימר הוא פעיל פלסטיני ונרדף על ידי הרשויות הישראליות. הוא מודיע לה כי נשלח לבריטניה בשליחות התנועה ונדיה רוצה להצטרף אליו למורת רוחו. לבסוף הוא מתרצה ולפני הנסיעה הם עורכים "טקס" חשאי של חתונה בו הם מתחייבים אחד לשנייה. בלונדון נמצא נימר במעקב מתמיד ונדיה נמצאת כל היום בחדר וממתינה לו. לבסוף הוא נעצר ונדיה נשארת לבד. היא מוצאת עבודה במכבסה, מגהצת בגדים ועושה שליחויות ללקוחות בעזרת תלת אופן. אחת הלקוחות היא בעלת סטודיו לבלט ונדיה מתרשמת מהרקדניות הצעירות. לקוח אחר הוא "מס' 347" פנסיונר של ה-MI5 (ג'ון הרט). נדיה מבקשת ממנו שיכין לה דרכון כדי שתוכל לחזור לישראל. הוא מסדר לה דרכון של יהודייה בשם מאיה אלמוזלינו ובונה לה סיפור כיסוי כי כל משפחתה נהרגה בתאונת דרכים. היא מגיעה לירושלים, לומדת מחול ופוגשת בעורך הדין יואב גולדווסר (עודד לאופולד) שמתרשם מכושר הריקוד שלה. היא לא מספרת לו על עברה והם מתחתנים ומקימים משפחה. בתם הבכורה היא יעלי (אלי קרן-אסף) שמרבה ללכת להפגנות למען השלום והפלסטינים למורת רוחו של אביה. יש לה אח קטן יותר בשם אסף (אגם אוזלבו). רק אמה של מאיה - אמאל (רובא בלאל-עספור) יודעת על סודה והן נפגשות מדי פעם לשיחה ופיקניק כשמאיה מדברת בעברית ואמה משיבה לה בערבית. מאיה היא כוריאוגרפית ראשית של להקת בלט מודני ביחד עם סגניתה ורד (נעמה אמית). משלחת של האיחוד האירופי עומדת להגיע לישראל ולהתרשם מהלהקה, דבר שייקדם את הלהקה בכסף ובהופעות. במשלחת נמצא גם נציג פלסטיני - נימר קאסם שקיבל חנינה. מאיה מזהה את נימר ונכנסת לחרדה פן יתגלה סודה. היא נפגשת עם נימר בחשאיות בלילה והוא מבין שיש לה כעת חיים חדשים. עודד עוקב אחריהם ותוך זמן קצר הוא מקבל את התיק על נימר בעזרת ידיד מהשב"כ ומזהה את אשתו בתור חברתו של נימר - נדיה, ועולמו חרב עליו. נדיה מציעה להסתיר זאת מכולם ולהמשיך לחיות ביחד אך עודד כועס עליה כי שיקרה לו והוא לא מוכן לחיות עם השקר הזה. סוף הסרט מתרחש כעבור חמש שנים. מאיה חוזרת לבדה לאנגליה, מוצאת עבודה בחנות ויושבת בודדה בפאב ובדירתה. יום אחד מגיעה אליה יעלי, הן יושבות אחת מול השנייה ולא מסוגלות לדבר. "נדיה - שם זמני", במסד הנתונים הקולנועיים IMDb (באנגלית) "נדיה - שם זמני", באתר ספר הקולנוע הישראלי "נדיה - שם זמני", באתר אידיבי "נדיה - שם זמני", במסד הנתונים הקולנועיים KinoPoisk (ברוסית) נדיה (שם זמני), במיזם "אישים" לתיעוד היצירה הישראלית קדימון לנדיה - שם זמני, באתר יוטיוב נדיה - שם זמני, באתר קרן הקולנוע הישראלי עמוד הפייסבוק של הסרט ראיון עם טובה אשר, באתר "הבמה"
Auroralumina

Auroralumina הוא סוג של בעל חיים נכחד ממערכת הצורבים שחי כנראה במי אוקיינוס רדודים בתקופת האדיקר לפני 560 מיליון שנים. המין היחיד הידוע מסוג זה הוא Auroralumina attenboroughii והוא הטורף הקדום ביותר שידוע לאדם. שם הסוג Auroralumina בלטינית הוא "אור השחר" על שום צורתו שמזכירה לפיד אולימפי והמשושים שמזכירים את אש הלפיד. המין היחיד הידוע, הוא Auroralumina attenboroughii שניתן כאות כבוד לדייוויד אטנבורו חלוץ בתחום סרטי הטבע, שלמד בבית הספר בלסטרשייר שם נמצא המאובן. המאובן נמצא על לוח סלע גדול ביער יער צ'רנווד, אנגליה בשנת 2007 החוקרים ניקו את לוח האבן העזרת לחץ מים גבוה ומצאו עליו סימני אובנים רבים אך ניתוח הממצאים ארך 15 שנה ורק בשנת 2022 דיווחו הפלאונטולוגים שגילו מין חדש למדע. גיל המאובן נעשה בעזרת גבישי זירקון שנמצאו בסלע ותארכו ללפני 560 מיליון שנים. המאובן מורכב מזוג צינורות מתפצלים בגובה 20 ס"מ שבהם חיו בעלי החיים. החלק העליון של הצינורות מתרחב לצורת גביע שמפתחו הוציא היצור את משושיו. מבנה המאובן ממקם אותו במערכת הנקראת צורבים אליה שייכים בין השאר גם מדוזות, אלמוגים צורבים ושושנות ים. לרבים מהמינים במערכה זו יש תאים צורבים ולכן המשושים בראש ה"לפיד" כנראה שימשו לתפוס פלנקטון ובעלי חיים קטנים. מדיה וקבצים בנושא Auroralumina בוויקישיתוף Auroralumina, באתר GBIF (באנגלית) יוגב ישראלי, חי לפני כ-560 מיליון שנה: זהו הטורף הקדום ביותר, באתר ynet, 10 באוגוסט 2022 Dunn, F. S.; Kenchington, C. G.; Parry, L. A.; Clark, J. W.; Kendall, R. S.; Wilby, P. R. (25 ביולי 2022). "A crown-group cnidarian from the Ediacaran of Charnwood Forest, UK". Nature Ecology & Evolution. doi:10.1038/s41559-022-01807-x. {{cite journal}}: (עזרה) Amos, Jonathan (25 ביולי 2022). "Ancient fossil is earliest known animal predator". bbc.co.uk. BBC News. נבדק ב-25 ביולי 2022. {{cite web}}: (עזרה)
קופה אמריקה נשים 2014

קופה אמריקה נשים 2014 (בספרדית: 2014 Copa América Femenina) הוא הטורניר השביעי של הקופה אמריקה לנשים שארגנה CONMEBOL. הטורניר נערך באקוודור והתקיים מ-11 בספטמבר עד ה-28 בספטמבר 2014. הגביע שימש כטורניר המוקדמות לגביע העולם 2015, שנערך שנה לאחר מכן בקנדה. באליפות זו לא נערכו משחקי נוקאאוט. הוחלט ש-10 הנבחרות יחולקו לשני בתים, וארבע הנבחרות שיסיימו במקום הראשון והשני יעפילו לבית הגמר - בו הנבחרת שתסיים את עם המאזן הטוב ביותר תזכה בגביע. נבחרת ברזיל, שניצחה בחמישה משבעת משחקיה, זכתה באליפות וקטפה את התואר בפעם השנייה ברציפות. בעקבות זכייתה היא העפילה ישירות לגביע העולם ביחד עם קולומביה, שסיימה במקום השני בבית הגמר. אקוודור שסיימה במקום השלישי נשלחה לשני משחקים בשיטת בית-חוץ נגד טרינידד וטובגו על הכרטיס הנוסף לטורניר. בסיום משחקים אלו, ניצחה אקוודור 0-1 והעפילה גם היא לגביע העולם. מדיה וקבצים בנושא קופה אמריקה נשים 2014 בוויקישיתוף
רוברט קרטר

רוברט לורנס קרטר ג'וניור (באנגלית: Robert Lawrence Carter Jr.; נולד ב-4 באפריל 1994) הוא כדורסלן אמריקאי המשחק בעמדת הפאוור פורוורד בבני הרצליה. קרטר שיחק בקבוצות הכדורסל של ג'ורג'יה טק (2012–2014) ושל אוניברסיטת מרילנד (2015–2016). לאחר שלא נבחר בדראפט 2016 ב-NBA, הצטרף לסגל גולדן סטייט ווריורס לקראת ליגת הקיץ של ה-NBA בקיץ 2016. ב-30 ביולי 2016 חתם בניו באסקט ברינדיזי האיטלקית, ובמהלך העונה העמיד ממוצעים של 13 נקודות ו-6.6 ריבאונדים למשחק, תוך כדי קליעה של 52.5% מהשדה ו-35.5% לשלוש. בקיץ 2017 הצטרף לסגל דנבר נאגטס לליגת הקיץ. לאחר מכן חתם בריטאס וילנה הלטבית, וב-5 בדצמבר 2017 עזב את המועדון בהסכמת שני הצדדים וחתם בגזיאנטפ בסקטבול הטורקית. ב-13 באוגוסט 2018 חתם בג'ג'יאנג גולדן בולס הסינית, אך לא שיחק בה כלל וב-23 בדצמבר 2018 חתם באפיון בלדייספור הטורקית. לקראת עונת 2019/2020 חתם בשימאנה סוסאנו מג'יק היפנית, והעמיד ממוצעים של 21 נקודות ו-10 ריבאונדים למשחק. ב-19 בספטמבר 2020 חתם ביוקוהמה בי-קורסיירס היפנית. ב-20 ביוני 2021 חתם בסאן-אן נאופיניקס היפנית. ב-10 באוגוסט 2022 חתם בבני הרצליה. מדיה וקבצים בנושא רוברט קרטר בוויקישיתוף פרופיל, באתר Sports-Reference פרופיל, באתר eurobasket נועה פופלינגר, ‏יכנס לנעלי צ'ינאנו אונואקו? היכרות עם רוברט קרטר, באתר ערוץ הספורט, 11 באוגוסט 2022 Former Maryland forward Robert Carter, Jr. goes undrafted, RSN (באנגלית) Alex Kirshner, Warriors sign Robert Carter Jr., per report, Testudo Times, ‏2016-06-24 (באנגלית) Lupo, Nicola (2020-09-19). "Robert Carter Jr. signs with Yokohama B-Corsairs - Sportando". Sportando (באנגלית אמריקאית). נבדק ב-2022-08-10. Skerletic, Dario (2021-06-20). "Robert Carter Jr joins San-en Neophoenix - Sportando". Sportando (באנגלית אמריקאית). נבדק ב-2022-08-10. הסנטר רוברט קרטר חתם בבני הרצליה | ישראל היום, באתר www.israelhayom.co.il מצאה מחליף לאונואקו: קרטר חתם בבני הרצליה, באתר ONE‏, 10 באוגוסט 2022 אור שקדי‏, חיזוק לסגנית האלופה: רוברט קרטר חתם בבני הרצליה, באתר וואלה, 10 באוגוסט 2022 זר חדש לבני הרצליה: רוברט קרטר, באתר ynet, 10 באוגוסט 2022
אדמה (עיר מקראית)

אַדְמָה הוא שם עיר הנזכרת במקרא ואשר שכנה באזור כיכר סדום ("כיכר הירדן") בדרום-מזרח ים המלח. האזכור הראשון בתנ"ך לעיר אדמה הוא בתיאור גבולות הכנעני: ”וַיְהִי גְּבוּל הַכְּנַעֲנִי מִצִּידֹן בֹּאֲכָה גְרָרָה עַד-עַזָּה בֹּאֲכָה סְדֹמָה וַעֲמֹרָה וְאַדְמָה וּצְבֹיִם עַד-לָשַׁע” (ספר בראשית, פרק י', פסוק י"ט), כלומר הגבול הדרום-מזרחי של הכנעני לפי המקרא עבר סמוך לאדמה ולערי הכיכר בכלל. אזכור נוסף לעיר נמצא במלחמת ארבעת המלכים את החמישה, בתור אחת מהערים שחברו למלך סדום במלחמתו נגד ארבעת מלכי מסופוטמיה: ”וַיְהִי בִּימֵי אַמְרָפֶל מֶלֶךְ-שִׁנְעָר אַרְיוֹךְ מֶלֶךְ אֶלָּסָר כְּדָרְלָעֹמֶר מֶלֶךְ עֵילָם וְתִדְעָל מֶלֶךְ גּוֹיִם: עָשׂוּ מִלְחָמָה אֶת-בֶּרַע מֶלֶךְ סְדֹם וְאֶת-בִּרְשַׁע מֶלֶךְ עֲמֹרָה שִׁנְאָב מֶלֶךְ אַדְמָה וְשֶׁמְאֵבֶר מֶלֶךְ צְבֹיִים וּמֶלֶךְ בֶּלַע הִיא-צֹעַר: כָּל-אֵלֶּה חָבְרוּ אֶל-עֵמֶק הַשִּׂדִּים  הוּא יָם הַמֶּלַח:” (ספר בראשית, פרק י"ד, פסוקים א'–ג'). הסיפור המקראי על המלחמה מסתיים בהפסד לחמשת המלכים ובלקיחת הרכוש מסדום ומעמורה. העיר אדמה נחרבה, לפי המקרא, בידי אלוהים במהפכת סדום ועמורה יחד עם כל ערי כיכר הירדן, מלבד העיר צוער. פעמיים בתנ"ך מוזכר גורל העיר כאזהרה לעם: בפעם הראשונה בספר דברים, פרק כ"ט, פסוק כ"ב ”גׇּפְרִ֣ית וָמֶ֘לַח֮ שְׂרֵפָ֣ה כׇל־אַרְצָהּ֒ לֹ֤א תִזָּרַע֙ וְלֹ֣א תַצְמִ֔חַ וְלֹא־יַעֲלֶ֥ה בָ֖הּ כׇּל־עֵ֑שֶׂב כְּֽמַהְפֵּכַ֞ת סְדֹ֤ם וַעֲמֹרָה֙ אַדְמָ֣ה וּצְבוֹיִ֔ם אֲשֶׁר֙ הָפַ֣ךְ ה' בְּאַפּ֖וֹ וּבַחֲמָתֽוֹ׃” ובפעם השנייה בספר הושע, פרק י"א, פסוק ח' ”אֵ֞יךְ אֶתֶּנְךָ֣ אֶפְרַ֗יִם אֲמַגֶּנְךָ֙ יִשְׂרָאֵ֔ל אֵ֚יךְ אֶתֶּנְךָ֣ כְאַדְמָ֔ה אֲשִֽׂימְךָ֖ כִּצְבֹאיִ֑ם נֶהְפַּ֤ךְ עָלַי֙ לִבִּ֔י יַ֖חַד נִכְמְר֥וּ נִֽחוּמָֽי׃” באזור כיכר סדום התקיימו חמש ערים גדולות בתקופת הברונזה הקדומה, ורק בתקופה זו, באלף ה-3 לפנה"ס, יש המשערים כי המספר המקראי כיוון לאחת מהן כאשר ציין את אַדְמָה, על אף שכיכר הירדן מזוהה היום בצפון ים המלח ולא בדרומו. לפי טענה אחת חמשת ערי הכיכר המקראיות נזכרות בארכיון העיר אבלה שבסוריה, גם הוא מהאלף ה-3 לפנה"ס, ואף באותו סדר, אך לאחר מכן גילו שאדמה וצבויים נזכרו בלוח אחר. בנוסף לכך, אם מקבלים את השערת מיקומן של חמשת ערי הכיכר, נשללת אפשרות קיומה של מלחמת ארבעת המלכים את החמישה כפי שהיא מתוארת במקרא, שכן ארבעת המלכים המשוערים חיו מאות רבות של שנים אחרי נטישתן הסופית של ערי הכיכר, ומאות שנים מפרידות מבחינה היסטורית גם בינם לבין עצמם. ייתכן כי תיאור המלחמה נכתב במאה ה-7 לפנהס שכן זה זמן קיומן של הערים "עֵין מִשְׁפָּט הִוא קָדֵשׁ" ו"תָּמָר" הנזכרות בו (ספר בראשית, פרק י"ד, פסוק ז'). בנוסף בארכיון העיר מוזכר גם "ב-אר-שע", שלפי מקור זה היה מלך אדמה, ולא מלך עמורה כמו שמוזכר בספר בראשית, פרק י"ד, פסוק ב'. חיים ברמנט ומיכאל ויצמן. אבלה: תעלומה ארכאולוגית. כתר, ירושלים: עמודים 7, 181. ראו עוד בערך מלחמת ארבעת המלכים את החמישה. ראו פינקלשטיין וסילברמן, ראשית ישראל, פרק 1, עמודים 58–59.
גביע המדינה בכדורגל 2022/2023

גביע המדינה בכדורגל לעונת 2022/2023 היא התחרות ה-84 מאז היווסדה וה-70 מאז קום מדינת ישראל. בית"ר ירושלים זכתה בתואר בפעם השמינית בתולדותיה, לאחר שניצחה במשחק הגמר את מכבי נתניה בתוצאה 0–3. בסיבובים א'-ד' מתמודדות קבוצות ליגה ב' וליגה ג'. שתי קבוצות מכל ליגה מחוזית (מחזיקת גביע המחוז וסגניתה) מעפילות לשלב השישי. הפועל עירוני כרמיאל זכתה בגביע המחוזי והעפילה ביחד עם מכבי בני ג'דידה מכר לסיבוב השישי איחוד בני כפר קרע זכתה בגביע המחוזי והעפילה ביחד עם מכבי נווה שאנן לסיבוב השישי הפועל אזור זכתה בגביע המחוזי והעפילה ביחד עם הפועל לוד לסיבוב השישי בית"ר נורדיה ירושלים זכתה בגביע המחוזי והעפילה ביחד עם מכבי עירוני קריית מלאכי לסיבוב השישי מחזיקת גביע המחוז מעפילה לשלב השישי. מכבי בני אבו סנאן זכתה בגביע המחוז והעפילה לסיבוב השישי בית"ר כפר כנא רדואן זכתה בגביע המחוז והעפילה לסיבוב השישי איחוד צעירי איכסל זכתה בגביע המחוז והעפילה לסיבוב השישי מ.כ. צופי חיפה זכתה בגביע המחוז והעפילה לסיבוב השישי בית"ר כפר סבא זכתה בגביע המחוז והעפילה לסיבוב השישי בית"ר יבנה זכתה בגביע המחוז והעפילה לסיבוב השישי שיכון ותיקים רמת גן זכתה בגביע המחוז והעפילה לסיבוב השישי מכבי עירוני קריית גת זכתה בגביע המחוז והעפילה לסיבוב השישי 32 הקבוצות שהעפילו מהשלב הקודם (16 קבוצות מליגות א') ו-16 המעפילות מליגות ב' וג' מתמודדות ביניהן לפי חלוקה למחוזות צפון ודרום. (בסוגריים מצוינת הליגה בה משחקת הקבוצה) בסיבוב זה משתתפות המעפילות מהסיבוב השישי ובנוסף 12 קבוצות מהליגה הלאומית כאשר 4 קבוצות נוספות מהלאומית מעפילות אוטומטית לסיבוב השמיני לפי הגרלה (הפועל פתח תקווה, הפועל ניר רמת השרון, הפועל עכו והפועל אום אל-פחם) לסיבוב זה העפילו המנצחות מן הסיבוב הקודם, 4 קבוצות הליגה הלאומית שזכו בהגרלת הסיבוב הקודם ו-14 קבוצות ליגת העל. ערך מורחב – גמר גביע המדינה בכדורגל 2023 משחק הגמר נערך בין הקבוצות בית"ר ירושלים לבין מכבי נתניה, בתאריך ה-23 במאי 2023 באצטדיון סמי עופר שבחיפה. במשחק ניצחה בית"ר ירושלים בתוצאה 0–3. עמוד גביע המדינה, באתר של ההתאחדות לכדורגל בישראל. עקב עונש של משחק רדיוס שקיבלה הקבוצה בבית הדין של ההתאחדות אחרי 14 שנות המתנה: בית"ר ירושלים זכתה בגביע המדינה, באתר וואלה, 23 במאי 2023
מרק אזבל

מרק אזבל (ברוסית:Марк Яковлевич Азбель;‏ 12 במאי 1932 - 31 במרץ 2020) היה פיזיקאי יהודי שנולד בברית המועצות ופעל בישראל. מרק אזבל נולד בפולטבה למשפחת רופאים יהודים. בשנת 1941 לאור התקדמות גרמנית בחזית המלחמה הם עברו לנובוסיבירסק. בשנת 1944 הם חזרו לחרקיב בה אזבל סיים בית הספר בשנת 1948. לאחר סיום בית הספר הוא למד פיזיקה באוניברסיטה בחרקיב ולאחר סיומה היה מורה למתמטיקה בבית ספר ערב. בשנת 1955 אזבל סיים עבודת הדוקטורט ונקלט לעבודה במכון לחקר פיזיקה בחרקיב. בשנת 1958 הוא סיים עבודת פוסט דוקטורט בהדרכת פיוטר קפיצה ולב לנדאו (שניהם חתני פרס נובל). אזבל התחיל לעבוד באוניברסיטת מוסקבה ולאחר מספר שנים התמנה לפרופסור. הוא המשיך במחקרים בתחום פיזיקה של מצב מוצק והתמקד במיוחד בתורת המוליכות חשמלית ומוליכות על. על תגלית בתחום זה הוא קיבל פטנט ביחד עם וסבולוד גנטמכר. בשנת 1972 אזבל ביקש לקבל אישור עליה לישראל וקיבל סירוב. הוא התחיל לערוך ירחון של סמאיזדט "יהודים בברית המועצות". לאחר מאבק שנמשך מספר שנים בתמיכה ציבורית רחבה במדינות המערב הוא קיבל אישור לעזוב את ברית המועצות. בשנת 1981 הוא פרסם ספר Refusenik: Trapped in the Soviet Union בו תיאר את פעילותו בתקופה זו. אזבל הגיע לישראל והחל לעבוד באוניברסיטת תל אביב בה מונה לפרופסור ולאחר צאתו לגמלאות היה לפרופסור אמריטוס. בתקופה זו אזבל עשה עבודות בתחום פיזיקה קוונטית וביולוגיה. על פעילותו המחקרית אזבל קיבל "פרס לומונוסוב" (1966, 1968), "פרס לנדאו" (1989) ו"פרס הומבולדט" (2001). אזבל נפטר ב-2020 ברמת השרון. מדיה וקבצים בנושא מרק אזבל בוויקישיתוף מרק אזבל, באתר ResearchGate פרסומים בתקופת עבודתו ברית המועצות פרסומים בתקופת עבודתו בישראל ביוגרפיה מרק אשבל (1932-2020), דף שער בספרייה הלאומית